title: Smernica Európskeho parlamentu a Rady 2009/34/ES z  23. apríla 2009 o spoločných ustanoveniach pre meradlá a metódy metrologickej kontroly (prepracované znenie) (Text s významom pre EHP)

text:
               28.4.2009

               SK

               Úradný vestník Európskej únie

               L 106/7

      SMERNICA EURÓPSKEHO PARLAMENTU A RADY 2009/34/ES
   z 23. apríla 2009
   o spoločných ustanoveniach pre meradlá a metódy metrologickej kontroly
   (prepracované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 71/316/EHS z 26. júla 1971 o aproximácii právnych predpisov členských štátov o spoločných ustanoveniach pre meradlá a metódy metrologickej kontroly (3) bola opakovane (4) podstatným spôsobom zmenená a doplnená. Keďže sa majú vykonať ďalšie zmeny a doplnenia, táto smernica by sa mala z dôvodu prehľadnosti prepracovať.

               (2)

               V každom členskom štáte existujú záväzné ustanovenia, ktoré ustanovujú technické charakteristiky meradiel a metódy metrologickej kontroly. Tieto požiadavky sa v jednotlivých členských štátoch odlišujú. Takéto rozdiely znamenajú prekážku obchodu a môžu vytvárať v rámci Spoločenstva rozdielne konkurenčné podmienky.

               (3)

               Jedným z cieľov kontrol v každom členskom štáte je dať zákazníkovi záruku, že ním zakúpené množstvo tovaru zodpovedá cene, ktorú zaplatil. Práve z tohto dôvodu cieľom tejto smernice by nemalo byť zrušiť uvedené kontroly, ale eliminovať rozdiely medzi predpismi, ak tieto vytvárajú prekážky obchodu.

               (4)

               Takéto bariéry pri fungovaní vnútorného trhu je možné obmedziť alebo vylúčiť tým, že sa v členských štátoch zavedú rovnaké požiadavky spočiatku doplnením platných vnútroštátnych ustanovení a neskôr, keď budú na to vytvorené podmienky, sa tieto ustanovenia nahradia.

               (5)

               Aj v období, keď tieto ustanovenia budú existovať súčasne s vnútroštátnymi ustanoveniami, požiadavky Spoločenstva umožnia firmám vyrábať výrobky, ktoré majú rovnaké technické charakteristiky a môžu teda byť po kontrole ES uvádzané na trh a používané v rámci Spoločenstva.

               (6)

               Technické požiadavky Spoločenstva na konštrukciu a činnosť by mali zabezpečiť, že tieto meradlá budú permanentne poskytovať merania, ktoré sú dostatočne presné na účel, na ktorý sú určené.

               (7)

               Súlad s technickými požiadavkami na meradlá sa zvyčajne potvrdzuje členskými štátmi najmä formou schvaľovania typu a prvotného overenia pred ich uvedením na trh alebo keď sa idú použiť prvýkrát, a pokiaľ je to vhodné, ak sú už v prevádzke. S cieľom dosiahnuť voľný pohyb týchto meradiel v rámci Spoločenstva je tiež nevyhnutné, aby členské štáty vzájomne uznávali takéto kontroly, aby na tento účel boli vytvorené náležité postupy pri typovom schvaľovaní a prvotnom overení, ako aj metódy metrologickej kontroly ES v súlade s touto smernicou a inými príslušnými samostatnými smernicami.

               (8)

               Označenie meradla alebo výrobku značkami, ktoré udávajú, že meradlo alebo výrobok prešiel náležitou kontrolou, znamená, že takéto meradlo alebo výrobok spĺňa príslušné technické požiadavky Spoločenstva, a preto keď sa takéto meradlo alebo výrobok dováža alebo uvádza do prevádzky, nie je nevyhnutné opakovať už raz vykonané kontroly.

               (9)

               Vnútroštátne metrologické predpisy zahŕňajú mnoho kategórií meradiel a výrobkov. Táto smernica ustanovuje všeobecné ustanovenia týkajúce sa predovšetkým postupov schvaľovania typu ES a prvotného overenia ES, ako aj metód metrologickej kontroly ES. Vykonávacie smernice zahŕňajúce rôzne kategórie meradiel a výrobkov ustanovia technické požiadavky na ich konštrukciu, činnosť a presnosť, postupy kontroly, a kde je to vhodné, aj podmienky, za ktorých aktuálne platné vnútroštátne ustanovenia majú byť nahradené technickými požiadavkami Spoločenstva.

               (10)

               Opatrenia potrebné na vykonávanie tejto smernice by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon výkonných právomocí prenesených na Komisiu (5).

               (11)

               Komisia by predovšetkým mala byť splnomocnená na zmenu príloh I a II k tejto smernici a príloh k samostatným smerniciam. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky tejto smernice a samostatných smerníc, musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (12)

               Nové prvky tejto smernice sa týkajú len postupov výboru. Nevyžadujú preto transpozíciu zo strany členských štátov.

               (13)

               Táto smernica by sa nemala dotýkať povinností členských štátov týkajúcich sa lehôt na transpozíciu smerníc do vnútroštátneho práva, ktoré sú uvedené v prílohe III časti B,

         PRIJALI TÚTO SMERNICU:
   KAPITOLA I

      ZÁKLADNÉ PRINCÍPY

   Článok 1
   1.   Táto smernica sa vzťahuje:

               a)

               na meradlá tak, ako sú definované v odseku 2;

               b)

               na meracie jednotky, na harmonizáciu metód merania a metrologickej kontroly, a ak je to potrebné, na prostriedky nevyhnutné na uplatnenie týchto metód;

               c)

               na predpisy, na metódy merania, na metrologickú kontrolu a označovanie množstva v spotrebiteľsky balených výrobkoch.

         2.   Na účely tejto smernice sú „meradlá“ meradlá, ich súčasti, prídavné zariadenia a meracie zariadenia.
   3.   Na základe tejto smernice a príslušných samostatných smerníc nesmie žiadny členský štát brániť, zakázať alebo obmedzovať uviesť na trh a/alebo uviesť do prevádzky meradlo alebo výrobok opísaný v odseku 1, ak je toto meradlo alebo výrobok označený značkami ES a/alebo značkami, ktoré sú v súlade s podmienkami tejto smernice a samostatných smerníc týkajúcich sa uvedeného meradla alebo výrobku.
   4.   Členské štáty musia schválenie typu ES a prvotné overenie ES považovať za rovnocenné s príslušnými vnútroštátnymi opatreniami.
   5.   Samostatné smernice týkajúce sa predmetov uvedených v odseku 1 špecifikujú:

               —

               predovšetkým postupy pri meraní, a pokiaľ ide o meradlá v odseku 1 písm. a), charakteristiky ich konštrukcie a funkcie a technické požiadavky na ich konštrukciu a funkciu,

               —

               požiadavky týkajúce sa odseku 1 písm. b) a c).

         6.   Samostatné smernice môžu tiež určovať dátum, ku ktorému musia byť pôvodne platné vnútroštátne predpisy jednotlivých členských štátov nahradené predpismi Spoločenstva.
   KAPITOLA II

      SCHVÁLENIE TYPU ES

   Článok 2
   1.   Členské štáty udelia schválenie typu ES v súlade s podmienkami tejto smernice a príslušných samostatných smerníc.
   2.   Schválenie typu ES meradiel umožňuje ich prijatie na prvotné overenie ES, a ak sa nevyžaduje, je zároveň povolením uviesť ich na trh a/alebo uviesť do prevádzky. Ak samostatná smernica, ktorá sa vzťahuje na kategóriu meradiel, nevyžaduje pre túto kategóriu schválenie typu ES, meradlá tejto kategórie postupujú priamo na prvotné overenie ES.
   3.   Pokiaľ to umožňuje kontrolné vybavenie, členské štáty udelia schválenie typu ES každému meradlu, ktoré vyhovuje požiadavkám tejto smernice a samostatných smerníc vzťahujúcich sa na dané meradlo.
   4.   Žiadosť o udelenie schválenia typu ES môže podať len výrobca alebo jeho zástupca usadený v Spoločenstve. Pre jedno a to isté meradlo môže byť podaná žiadosť len v jednom členskom štáte.
   5.   Členský štát, ktorý udelil schválenie typu ES, prijme potrebné opatrenia na to, aby bol informovaný o všetkých úpravách alebo dodatkoch k schválenému typu. O týchto zmenách bude informovať ostatné členské štáty.
   Na úpravy alebo dodatky k schválenému typu musí členský štát, ktorý udelil schválenie typu ES vydať dodatok k schváleniu typu ES, a to v tých prípadoch, keď takéto zmeny majú vplyv alebo by mohli mať vplyv na výsledky merania alebo predpísané podmienky na používanie meradla.
   V prípade upraveného typu sa tomuto prideľuje nové schválenie typu ES namiesto dodatku k pôvodnému osvedčeniu o schválení typu ES, ak tento typ bol upravený po tom, čo boli zmenené alebo upravené ustanovenia tejto smernice alebo príslušnej samostatnej smernice tak, že upravený typ by mohol byť schválený len podľa nových podmienok.
   Článok 3
   Ak je schválenie typu ES udelené prídavnému zariadeniu, má špecifikovať:

               a)

               typ meradla, ku ktorému môže byť zariadenie pripojené alebo do ktorého môže byť zabudované;

               b)

               všeobecné podmienky celkovej činnosti meradiel, pre ktoré je prídavné zariadenie schválené.

         Článok 4
   Ak sú výsledky skúšok pre schválenie typu ES stanovené v tejto smernici a v príslušných samostatných smerniciach vzťahujúcich sa k tomuto meradlu vyhovujúce, členský štát, ktorý ich vykonal, vydá osvedčenie o schválení typu ES.
   Členský štát postúpi toto osvedčenie žiadateľovi.
   V prípadoch, ktoré sú uvedené v článku 11 tejto smernice alebo v samostatnej smernici, žiadateľ musí a vo všetkých ostatných prípadoch môže umiestniť na každé meradlo vyhovujúce schválenému typu značku schválenia ES tak, ako je zobrazená v osvedčení.
   Článok 5
   1.   Schválenie typu ES má platnosť 10 rokov. Schválenie možno opakovane predĺžiť o ďalších 10 rokov. Počet meradiel, ktoré možno vyrábať v súlade so schváleným typom, je neobmedzený.
   Platnosť schválenia typu ES udeleného na základe splnenia podmienok tejto smernice a samostatnej smernice nemožno predĺžiť po dátume nadobudnutia účinnosti akejkoľvek zmeny a doplnenia alebo úpravy týchto ustanovení Spoločenstva, ak by toto schválenie typu ES nevyhovovalo novým podmienkam.
   Pre meradlá, ktoré sú už v prevádzke, však schválenie typu ES platí aj vtedy, keď sa jeho platnosť nepredĺžila.
   2.   Ak sa začnú používať nové technické postupy ešte nezahrnuté v samostatnej smernici, je možné po predchádzajúcej porade s ostatnými členskými štátmi udeliť schválenie typu ES s obmedzením.
   Schválenie typu môže obsahovať nasledujúce obmedzenia:

               a)

               obmedzenie počtu meradiel, na ktoré sa vzťahuje schválenie;

               b)

               povinnosť informovať príslušné úrady o miestach inštalácie meradiel;

               c)

               obmedzenia v ich používaní;

               d)

               zvláštne obmedzenia týkajúce sa používanej techniky.

         Takéto schválenie typu s obmedzením je však možné udeliť, len ak:

               a)

               nadobudla platnosť samostatná smernica pre danú kategóriu meradiel;

               b)

               nebola daná žiadna výnimka, pokiaľ ide o najväčšie dovolené chyby, tak ako boli stanovené v samostatných smerniciach.

         Platnosť takéhoto schválenia nesmie byť dlhšia ako dva roky. Môže byť predĺžená až o tri roky.
   3.   Členský štát, ktorý schválenie typu ES s obmedzením uvedené v odseku 2 udelil, požiada v súlade s postupom podľa článku 17 ods. 2 o prispôsobenie príloh I a II k tejto smernici, a ak je to potrebné, aj samostatných smerníc technickému pokroku, ak usúdi, že sa nový technický postup osvedčil.
   Článok 6
   Ak sa pre kategóriu meradiel, ktoré spĺňajú požiadavky samostatnej smernice, nevyžaduje schválenie typu ES, môže výrobca na vlastnú zodpovednosť označiť meradlá tejto kategórie špeciálnou značkou opísanou v bode 3.3. prílohy I.
   Článok 7
   1.   Členský štát, ktorý schválenie typu ES udelil, ho môže zrušiť, ak:

               a)

               meradlá, ktorým bolo schválenie udelené, nezodpovedajú schválenému typu alebo ustanoveniam príslušnej samostatnej smernice;

               b)

               nie sú splnené metrologické požiadavky špecifikované v osvedčení o schválení typu alebo ustanovenia článku 5 ods. 2;

               c)

               zistí, že schválenie bolo udelené neoprávnene.

         2.   Členský štát, ktorý schválenie typu ES udelil, musí toto odobrať vtedy, ak na meradlách vyrobených podľa schváleného typu sa v prevádzke prejaví chyba všeobecného charakteru, ktorá spôsobuje, že tieto meradlá nevyhovujú zamýšľanému účelu použitia.
   3.   Ak členskému štátu, ktorý schválenie typu ES udelil, oznámi iný členský štát niektorý z prípadov uvedených v odsekoch 1 a 2, prijme tento členský štát po porade s členským štátom, ktorý mu to oznámil, tiež opatrenia stanovené v uvedených odsekoch.
   4.   Členský štát, ktorý vyhlási, že sa stal prípad uvedený v odseku 2, môže zakázať uvedenie meradiel na trh a ich uvedenie do používania až do ďalšieho oznámenia.
   Okamžite bude o tom informovať ostatné členské štáty a Komisiu a uvedie dôvody svojho rozhodnutia.
   Tak isto bude postupovať aj v prípadoch uvedených v odseku 1, a to u meradiel, u ktorých sa nevyžadovalo prvotné overenie ES, ak výrobca po upozornení nezabezpečil, aby meradlá zodpovedali schválenému typu alebo požiadavkám príslušnej samostatnej smernice.
   5.   Ak členský štát, ktorý udelil schválenie typu ES, spochybní tvrdenie, že sa objavili prípady uvedené v odseku 2, o ktorých bol informovaný, alebo spochybní oprávnenosť opatrení podľa odseku 4, príslušné členské štáty musia vyvinúť úsilie na vyriešenie sporu.
   Komisia bude o týchto záležitostiach informovaná. V prípade potreby uskutoční konzultácie s cieľom dosiahnuť vyriešenie sporu.
   KAPITOLA III

      PRVOTNÉ OVERENIE ES

   Článok 8
   1.   Prvotné overenie ES je skúška nového alebo upraveného meradla a potvrdenie jeho zhody so schváleným typom a/alebo s požiadavkami tejto smernice a samostatných smerníc týkajúcich sa príslušného meradla. Potvrdzuje sa značkou prvotného overenia ES.
   2.   Prvotné overenie ES meradiel možno vykonať inou metódou, ako je kontrola každého meradla v prípadoch špecifikovaných v samostatných smerniciach a v súlade s prijatými postupmi.
   3.   Ak to umožní ich vybavenie, vykonajú prvotné overenie ES predložených meradiel, ak ich charakteristiky merania, technická konštrukcia a činnosť vyhovujú požiadavkám samostatných smerníc, ktoré sa vzťahujú na túto kategóriu meradiel.
   4.   Ak ide o meradlá, ktoré majú značku prvotného overenia ES, povinnosť, ktorú členským štátom ukladá článok 1 ods. 3, má platnosť do konca roka nasledujúceho po roku, keď bola značka prvotného overenia ES na meradlo umiestnená, ak v niektorej zo samostatných smerníc nie je stanovená dlhšia lehota.
   Článok 9
   1.   Po predložení meradla na prvotné overenie ES členský štát, ktorý skúšky vykoná, určí:

               a)

               či meradlo nepatrí do kategórie, na ktorú sa nevzťahuje schválenie typu ES, a ak áno, či spĺňa požiadavky na technickú konštrukciu a funkčnosť, ktoré pre toto meradlo stanovujú samostatné smernice;

               b)

               či má meradlo schválenie typu ES, a ak áno, či sa zhoduje so schváleným typom a spĺňa podmienky príslušných samostatných smerníc, ktoré boli účinné ku dňu vydania schválenia typu ES.

         2.   Skúšky pri prvotnom overení ES sa týkajú podľa príslušných samostatných smerníc najmä:

               a)

               metrologických vlastností;

               b)

               najväčších dovolených chýb;

               c)

               konštrukcie, pokiaľ je zárukou, že v normálnych prevádzkových podmienkach nie sú pravdepodobné väčšie rozdiely v charakteristikách merania;

               d)

               existencie predpísaných nápisov a miest pre plombovanie alebo opatrení pre umiestnenie značiek prvotného overenia ES.

         Článok 10
   Ak meradlo úspešne prešlo prvotným overením ES v súlade s požiadavkami tejto smernice a samostatných smerníc, umiestni sa na meradlo značka čiastočného alebo konečného overenia ES opísaná v prílohe II bode 3 na zodpovednosť členského štátu podľa pravidiel stanovených v uvedenom bode.
   Článok 11
   Ak sa pred danú kategóriu meradiel vyhovujúcich požiadavkám samostatnej smernice nevyžaduje prvotné overenie ES, výrobca na svoju vlastnú zodpovednosť umiestni na meradlá tejto kategórie špeciálny symbol opísaný v bode 3.4 prílohy I.
   KAPITOLA IV

      SPOLOČNÉ USTANOVENIA PRE SCHVÁLENIE TYPU ES A PRVOTNÉ OVERENIE ES

   Článok 12
   Členské štáty prijmú všetky nevyhnutné opatrenia na zabránenie používaniu takých značiek a nápisov na meradlách, ktoré by mohli byť omylom považované za značky ES.
   Článok 13
   Každý členský štát oznámi ostatným členským štátom a Komisii, ktoré úrady, agentúry a inštitúcie sú riadne oprávnené vykonávať kontroly špecifikované v tejto smernici a v samostatných smerniciach na účel vydávať osvedčenia o schválení typu ES a umiestňovať značky prvotného overenia ES.
   Článok 14
   Členské štáty môžu vyžadovať, aby predpísané nápisy boli napísané v ich úradnom jazyku alebo jazykoch.
   KAPITOLA V

      KONTROLA MERADIEL V PREVÁDZKE

   Článok 15
   Samostatné smernice špecifikujú požiadavky na kontrolu meradiel v prevádzke, ktoré sú označené značkami ES, a predovšetkým budú špecifikovať ich najväčšie dovolené chyby v prevádzke. Ak vnútroštátne ustanovenia stanovujú pre meradlá, ktoré nie sú označené značkami ES, menej prísne požiadavky, takéto predpisy môžu slúžiť ako kritériá pri kontrolách týchto meradiel.
   KAPITOLA VI

      ÚPRAVA SMERNÍC VZHĽADOM NA TECHNICKÝ POKROK

   Článok 16
   Zmeny a doplnenia potrebné na prispôsobenie obsahu príloh I a II k tejto smernici technickému pokroku, ako aj prispôsobenie príloh k samostatným smerniciam uvedeným v článku 1, prijme Komisia. Tieto opatrenia zamerané na zmenu nepodstatných prvkov tejto smernice a samostatných smerníc sa prijmú v súlade s regulačným postupom s kontrolou uvedeným v článku 17 ods. 2.
   Tento postup sa však netýka kapitoly z prílohy k tejto smernici, v ktorej sa uvádzajú britské jednotky, ani príloh týkajúcich sa rozsahov množstiev pre spotrebiteľsky balené výrobky k smerniciam o spotrebiteľsky balených výrobkoch.
   Článok 17
   1.   Komisii pomáha výbor na prispôsobenie smerníc uvedených v článku 16 technickému pokroku.
   2.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.
   KAPITOLA VII

      ZÁVEREČNÉ USTANOVENIA

   Článok 18
   Všetky rozhodnutia prijaté v zhode s ustanoveniami prijatými pri vykonávaní tejto smernice a samostatných smerníc o predmetných meradlách, ktorými sa zamieta udelenie alebo rozšírenie schválenia typu ES, rozhodnutia, ktorými sa odoberá udelené schválenie typu, odmieta vykonanie prvotného overenia ES alebo sa zakazuje uvedenie na trh alebo uvedenie do prevádzky meradla, musia byť odôvodnené. Takéto odmietnutie, odobratie alebo zákaz sa oznámi príslušnej strane zároveň s informáciou o dostupných opravných prostriedkoch a lehotách na uplatnenie opravných prostriedkov v rámci platných zákonov v členských štátoch.
   Článok 19
   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 20
   Smernica 71/316/EHS, zmenená a doplnená aktmi uvedenými v prílohe III časti A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu smerníc do vnútroštátneho práva, ktoré sú uvedené v prílohe III časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.
   Článok 21
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 22
   Táto smernica je určená členským štátom.

      V Štrasburgu 23. apríla 2009

            Za Európsky parlament

            predseda

         H.-G. PÖTTERING

            Za Radu

            predseda

         P. NEČAS

      (1)  Stanovisko z 22. októbra 2008 (zatiaľ neuverejnené v úradnom vestníku).

      (2)  Stanovisko Európskeho parlamentu zo 4. decembra 2008 (zatiaľ neuverejnené v úradnom vestníku) a rozhodnutie Rady z 23. marca 2009.

      (3)  Ú. v. ES L 202, 6.9.1971, s. 1.

      (4)  Pozri prílohu III časť A.

      (5)  Ú. v. ES L 184, 17.7.1999, s. 23.

      PRÍLOHA I

         SCHVÁLENIE TYPU ES

      1.   Žiadosť o schválenie typu ES

                  1.1.

                  Žiadosť a písomná korešpondencia k nej sa vyhotovuje v úradnom jazyku v súlade so zákonmi členského štátu, ktorému sa žiadosť podáva. Členský štát má právo vyžadovať, aby aj prílohy boli napísané v tom istom úradnom jazyku.
                  Zároveň žiadateľ zašle kópie žiadosti ostatným členským štátom.

                  1.2.

                  Žiadosť musí obsahovať nasledujúce údaje:

                              a)

                              meno a adresa výrobcu alebo firmy alebo ich povereného zástupcu alebo žiadateľa;

                              b)

                              kategória, do ktorej meradlo patrí;

                              c)

                              účel použitia;

                              d)

                              charakteristiky merania;

                              e)

                              obchodné označenie, ak existuje, alebo typ.

                  1.3.

                  K žiadosti musí byť priložená dokumentácia nevyhnutná na jej posúdenie vyhotovená dvojmo, a najmä:

                              1.3.1.

                              opis predovšetkým:

                                          a)

                                          konštrukcie a činnosti meradla;

                                          b)

                                          spôsob zabezpečenia správnej činnosti meradla;

                                          c)

                                          zariadenia na reguláciu a nastavenie;

                                          d)

                                          miesta, kde majú byť umiestnené:

                                                      —

                                                      overovacie značky,

                                                      —

                                                      plomby (kde je to použiteľné);

                              1.3.2.

                              celkové schémy, a ak je to nevyhnutné, podrobné nákresy dôležitých súčastí;

                              1.3.3.

                              schematický nákres znázorňujúci princíp, na akom meradlo pracuje, a ak je to potrebné, jeho fotografia.

                  1.4.

                  K žiadosti, ak je to vhodné, sa prikladá dokumentácia o už udelených národných schváleniach.

            2.   Skúšky pre schválenie ES

                  2.1.

                  Skúšky musia obsahovať:

                              2.1.1.

                              preštudovanie dokumentácie a skúšku charakteristík merania daného typu v laboratóriách metrologickej služby, vo schválených laboratóriách alebo u výrobcu, dodávateľa alebo na mieste inštalácie meradla;

                              2.1.2.

                              ak sú podrobne známe charakteristiky merania daného typu, vyžaduje sa len preskúmanie predloženej dokumentácie.

                  2.2.

                  Pri skúške sa prekontroluje kompletná činnosť meradla v bežných prevádzkových podmienkach. Pri týchto podmienkach si musí meradlo zachovať požadované charakteristiky merania.

                  2.3.

                  Charakter a zameranie skúšky uvedenej v bode 2.1 môžu byť špecifikované v samostatných smerniciach.

                  2.4.

                  Metrologická služba môže požadovať od žiadateľa, aby jej na výkon schvaľovacích skúšok dodal k dispozícii etalóny a vhodné materiálne prostriedky a pomocný personál.

            3.   Osvedčenie a značka schválenia ES

                  3.1.

                  V osvedčení sa uvedú výsledky skúšok typu a určia sa ostatné požiadavky, ktoré musia byť splnené. K osvedčeniu sa prikladajú potrebné opisy, nákresy a schémy vzorky potrebné na identifikáciu typu a na objasnenie činnosti meradla. Značkou schváleného typu je štylizované písmeno ε, ktoré v zmysle článku 4 obsahuje:

                              —

                              v hornej časti rozlišovacie veľké písmeno (písmená) členského štátu, ktorý udelil schválenie (B za Belgicko, BG za Bulharsko, CZ za Českú republiku, DK za Dánsko, D za Nemecko, EST za Estónsko, IRL za Írsko, EL za Grécko, E za Španielsko, F za Francúzsko, I za Taliansko, CY za Cyprus, LV za Lotyšsko, LT za Litvu, L za Luxembursko, H za Maďarsko, M za Maltu, NL za Holandsko, A za Rakúsko, PL za Poľsko, P za Portugalsko, RO za Rumunsko, SI za Slovinsko, SK za Slovensko, FI za Fínsko, S za Švédsko, UK za Spojené kráľovstvo) a posledné dvojčíslo roku schválenia,

                              —

                              v dolnej časti označenie určené metrologickou službou, ktorá udelila schválenie typu (identifikačné číslo).

                        Príklad tejto značky schválenia je uvedený v bode 6.1.

                  3.2.

                  V prípade schválenia ES s obmedzením, pred štylizované písmeno ε sa umiestni písmeno P v takej istej veľkosti.
                  Príklad tejto značky schválenia s obmedzením je uvedený v bode 6.2.

                  3.3.

                  Značka uvedená v článku 6 je rovnaká ako značka schválenia ES, okrem toho, že štylizované písmeno „ε“ je obrátené symetricky okolo svojej vertikálnej osi a ak v samostatnej smernici nie je stanovené inak, nemá žiadne iné znaky.
                  Príklad je uvedený v bode 6.3.

                  3.4.

                  Značka uvedená v článku 11 je rovnaká ako značka schválenia ES v šesťuholníku.
                  Príklad tejto značky je uvedený v bode 6.4.

                  3.5.

                  Značky uvedené v bodoch 3.1 až 3.4 umiestnené výrobcom v súlade s ustanoveniami tejto smernice musia byť umiestnené na viditeľnom mieste na meradle a na všetkých prídavných zariadeniach predložených na overenie a musia byť čitateľné a neodstrániteľné. Ak je ich umiestnenie na meradle technicky obtiažne, je možné urobiť výnimku v samostatnej smernici alebo po vzájomnej dohode medzi metrologickými službami členských štátov.

            4.   Uloženie vzorky meradla
      V prípadoch uvedených v samostatných smerniciach môže metrologická služba, ktorá udelila schválenie, požiadať, ak to uzná za potrebné, o uloženie vzorky meradla, pre ktoré bolo schválenie udelené. Metrologická služba môže dovoliť, aby sa namiesto vzorky uložili súčasti meradla, modely stupnice alebo nákresy, čo sa uvedie v osvedčení o schválení ES.
      5.   Oznámenie o schválení

                  5.1.

                  Zároveň so zaslaním správy o schválení príslušnej strane sa zašlú kópie osvedčenia o schválení ES Komisii a ostatným členským štátom; členské štáty môžu na požiadanie dostať aj kópie správ o metrologických skúškach.

                  5.2.

                  Rovnako ako v bode 5.1 sa postupuje aj pri odňatí schválenia typu ES a pri oznamovaní informácií týkajúcich sa rozsahu a platnosti osvedčenia o schválení typu ES.

                  5.3.

                  Členský štát, ktorý odmietne udeliť schválenie typu ES, musí o svojom rozhodnutí informovať ostatné členské štáty a Komisiu.

            6.   Značky týkajúce sa schválenia typu ES

                  6.1.

                  Značka schváleného typu ES

                              Príklad:

                              Schválenie typu ES udelené Metrologickou službou Nemecka v roku 1971 (pozri bod 3.1 prvú zarážku)
                              Identifikačné číslo schválenia typu ES (pozri bod 3.1 druhú zarážku)

                  6.2.

                  Značka schváleného typu ES s obmedzením (pozri bod 3.2.)

                              Príklad:

                              Schválenie typu ES udelené Metrologickou službou Nemecka v roku 1971
                              Identifikačné číslo schválenia typu ES s obmedzením

                  6.3.

                  Značka výnimky zo schválenia typu ES (pozri bod 3.3)

                              Príklad:

                  6.4.

                  Značka schváleného typu ES pre meradlá, ktoré nepodliehajú prvotnému overeniu ES
                  (pozri bod 3.4)

                              Príklad:

                              Schválenie typu ES udelené Metrologickou službou Nemecka v r. 1971
                              Identifikačné číslo schválenia typu ES

      PRÍLOHA II
      PRVOTNÉ OVERENIE ES
      1.   Všeobecná časť

                  1.1.

                  Prvotné overenie ES možno vykonať v jednej alebo vo viacerých etapách (zvyčajne vo dvoch).

                  1.2.

                  Podľa ustanovení samostatných smerníc:

                              1.2.1.

                              prvotné overenie ES sa vykonáva v jednej etape pri tých meradlách, ktoré sú úplne skompletizované už pri výstupe z výroby, teda pri tých, ktoré možno teoreticky prepraviť na miesto inštalácie bez ich rozoberania;

                              1.2.2.

                              prvotné overenie ES vo dvoch alebo viacerých etapách sa vykonáva pri tých meradlách, ktorých správna činnosť závisí od podmienok, v ktorých budú inštalované alebo používané;

                              1.2.3.

                              prvá etapa postupu overenia musí predovšetkým potvrdiť, že meradlo zodpovedá schválenému typu, alebo pri meradlách, kde sa schválenie typu ES nevyžaduje, že vyhovuje príslušným ustanoveniam.

            2.   Miesto prvotného overenia ES

                  2.1.

                  Ak samostatné smernice nešpecifikujú miesto, kde sa má prvotné overenie ES vykonať, meradlá, ktoré sa overujú v jednej etape, sa overujú na mieste, o ktorom rozhodne príslušná metrologická služba.

                  2.2.

                  Meradlá, ktoré sa overujú vo dvoch alebo viacerých etapách, overí územne príslušná metrologická služba.

                              2.2.1.

                              Posledná etapa overenia sa musí vykonať na mieste inštalácie.

                              2.2.2.

                              Ostatné etapy overenia sa vykonajú na miestach podľa bodu 2.1.

                  2.3.

                  Najmä ak sa overenie vykonáva mimo sídla overujúceho úradu, metrologická služba, ktorá meradlo overuje, môže od žiadateľa vyžadovať:

                              —

                              poskytnutie etalónov a vhodných materiálnych prostriedkov a pomocného personálu na vykonanie overenia,

                              —

                              predloženie kópie osvedčenia o schválení ES.

            3.   Značky prvotného overenia ES
      3.1.   Opis značiek prvotného overenia ES.

                  3.1.1.

                  Podľa podmienok samostatných smerníc, značky prvotného overenia ES umiestnené na meradle v súlade s podmienkami bodu 3.3 sú nasledujúce:

                              3.1.1.1.

                              značka konečného overenia ES sa skladá z dvoch častí:

                                          a)

                                          prvá časť značky pozostáva z malého písmena „e“, ktoré obsahuje:

                                                      —

                                                      v hornej časti, rozlišovacie veľké písmeno (písmená) členského štátu, kde sa skúška vykonala (B za Belgicko, BG za Bulharsko, CZ za Českú republiku, DK za Dánsko, D za Nemecko, EST za Estónsko, IRL za Írsko, EL za Grécko, E za Španielsko, F za Francúzsko, I za Taliansko, CY za Cyprus, LV za Lotyšsko, LT za Litvu, L za Luxembursko, H za Maďarsko, M za Maltu, NL za Holandsko, A za Rakúsko, PL za Poľsko, P za Portugalsko, RO za Rumunsko, SI za Slovinsko, SK za Slovensko, FI za Fínsko, S za Švédsko, UK za Spojené kráľovstvo) a v prípade potreby jednou alebo dvomi číslicami identifikujúcimi územnú alebo administratívnu časť štátu,

                                                      —

                                                      v dolnej polovici značku a identifikačné číslo overujúceho úradníka alebo úradu;

                                          b)

                                          druhá časť značky obsahuje posledné dvojčíslo roka, v ktorom bolo overenie vykonané, umiestnené v šesťuholníku.

                              3.1.1.2.

                              Značka čiastočného overenia ES pozostáva len z prvej časti značky, ktorá zároveň slúži ako plomba.

            3.2.   Tvar a rozmery značiek

                  3.2.1.

                  Na nákresoch v prílohe sú znázornené značky, ich rozmery a vzhľad písmen a číslic pre značky prvotného overenia ES tak, ako sú opísané v bode 3.1; prvé dva nákresy znázorňujú jednotlivé časti značky a na treťom je uvedený príklad celej značky. Rozmery udané na nákresoch sú relatívnymi hodnotami, sú funkciou priemeru kružnice opísanej okolo malého písmena „e“ a okolo šesťuholníka.
                  Skutočné rozmery kružníc opísaných okolo značiek sú 1,6 mm, 3,2 mm, 6,3 mm a 12,5 mm.

                  3.2.2.

                  Metrologické služby členských štátov si navzájom vymenia originály nákresov značiek prvotného overenia ES, ktoré sú v súlade s priloženými vzorovými nákresmi.

            3.3.   Umiestnenie značiek

                  3.3.1.

                  Značka konečného overenia ES sa umiestni na určené miesto na meradle po jeho kompletnom overení a potvrdení, že vyhovuje požiadavkám ES.

                  3.3.2.

                  Značka čiastočného overenia ES sa umiestni:

                              3.3.2.1.

                              ak sa meradlo alebo jeho časť overuje vo viacerých etapách a spĺňa podmienky ustanovené pre činnosť v iných podmienkach ako na mieste inštalácie, na mieste, kde je upevnený štítok alebo na inom mieste určenom v samostatnej smernici;

                              3.3.2.2.

                              vo všetkých ostatných prípadoch ako plomba na miestach určených v samostatnej smernici.

      PRÍLOHA III

         ČASŤ A

         Zrušená smernica so zoznamom neskorších zmien a doplnení

      (v zmysle článku 20)

                  Smernica Rady 71/316/EHS
                  (Ú. v. ES L 202, 6.9.1971, s. 1)

                  Akt o pristúpení z roku 1972, príloha I bod X.12
                  (Ú. v. ES L 73, 27.3.1972, s. 118)

                  Smernica Rady 72/427/EHS
                  (Ú. v. ES L 291, 28.12.1972, s. 156)

                  Akt o pristúpení z roku 1979, príloha I bod X.A
                  (Ú. v. ES L 291, 19.11.1979, s. 108)

                  Smernica Rady 83/575/EHS
                  (Ú. v. ES L 332, 28.11.1983, s. 43)

                  Akt o pristúpení z roku 1985, príloha I bod IX.A.7
                  (Ú. v. ES L 302, 15.11.1985, s. 212)

                  Smernica Rady 87/354/EHS
                  (Ú. v. ES L 192, 11.7.1987, s. 43)

                  Iba pokiaľ ide o odkazy na smernicu 71/316/EHS v článku 1 a v prílohe bode 4

                  Smernica Rady 87/355/EHS
                  (Ú. v. ES L 192, 11.7.1987, s. 46)

                  Smernica Rady 88/665/EHS
                  (Ú. v. ES L 382, 31.12.1988, s. 42)

                  Iba článok 1 odsek 1

                  Akt o pristúpení z roku 1994, príloha I bod XI.C.VII.1
                  (Ú. v. ES C 241, 29.8.1994, s. 211)

                  Nariadenie Rady ES č. 807/2003
                  (Ú. v. EÚ L 122, 16.5.2003, s. 36)

                  Iba príloha III bod 5

                  Akt o pristúpení z roku 2003, príloha II bod I.D.1
                  (Ú. v. EÚ L 236, 23.9.2003, s. 64)

                  Smernica Rady 2006/96/ES
                  (Ú. v. EÚ L 363, 20.12.2006, s. 81)

                  Iba pokiaľ ide o odkazy na smernicu 71/316/EHS v článku 1 a v prílohe bode B.1

                  Smernica Komisie 2007/13/ES
                  (Ú. v. EÚ L 73, 13.3.2007, s. 10)

         ČASŤ B

         Lehoty na transpozíciu do vnútroštátneho práva

      (v zmysle článku 20)

                  Smernica

                  Lehota na transpozíciu

                  71/316/EHS

                  30. január 1973

                  83/575/EHS

                  1. január 1985

                  87/354/EHS

                  31. december 1987

                  87/355/EHS

                  31. december 1987

                  2006/96/ES

                  1. január 2007

                  2007/13/ES

                  9. marec 2008

      PRÍLOHA IV

         TABUĽKA ZHODY

                  Smernica 71/316/EHS

                  Táto smernica

                  Článok 1 ods. 1 písm. a)

                  Článok 1 ods. 1 písm. a) a článok 1 ods. 2

                  Článok 1 ods. 1 písm. b)

                  Článok 1 ods. 1 písm. b)

                  Článok 1 ods. 1 písm. c)

                  Článok 1 ods. 1 písm. c)

                  Článok 1 ods. 2

                  Článok 1 ods. 3

                  Článok 1 ods. 3

                  Článok 1 ods. 4

                  Článok 1 ods. 4 prvý pododsek

                  Článok 1 ods. 5

                  Článok 1 ods. 4 druhý pododsek

                  Článok 1 ods. 6

                  Článok 2 ods. 1

                  Článok 2 ods. 2

                  Článok 2 ods. 2

                  Článok 2 ods. 3

                  Článok 2 ods. 3

                  Článok 2 ods. 4

                  Článok 2 ods. 4

                  Článok 2 ods. 5

                  Článok 2 ods. 5

                  Článok 2 ods. 1

                  Článok 3 úvodná veta

                  Článok 3 úvodná veta

                  Článok 3 prvá zarážka

                  Článok 3 písm. a)

                  Článok 3 druhá zarážka

                  Článok 3 písm. b)

                  Článok 4 prvá veta

                  Článok 4 prvý a druhý odsek

                  Článok 4 druhá veta

                  Článok 4 tretí odsek

                  Článok 5 ods. 1

                  Článok 5 ods. 1

                  Článok 5 ods. 2 prvý pododsek

                  Článok 5 ods. 2 prvý pododsek

                  Článok 5 ods. 2 druhý pododsek úvodná veta

                  Článok 5 ods. 2 druhý pododsek úvodná veta

                  Článok 5 ods. 2 druhý pododsek prvá zarážka

                  Článok 5 ods. 2 druhý pododsek písm. a)

                  Článok 5 ods. 2 druhý pododsek druhá zarážka

                  Článok 5 ods. 2 druhý pododsek písm. b)

                  Článok 5 ods. 2 druhý pododsek tretia zarážka

                  Článok 5 ods. 2 druhý pododsek písm. c)

                  Článok 5 ods. 2 druhý pododsek štvrtá zarážka

                  Článok 5 ods. 2 druhý pododsek písm. d)

                  Článok 5 ods. 2 tretí pododsek úvodná veta

                  Článok 5 ods. 2 tretí pododsek úvodná veta

                  Článok 5 ods. 2 tretí pododsek prvá zarážka

                  Článok 5 ods. 2 tretí pododsek písm. a)

                  Článok 5 ods. 2 tretí pododsek druhá zarážka

                  Článok 5 ods. 2 tretí pododsek písm. b)

                  Článok 5 ods. 2 štvrtý pododsek

                  Článok 5 ods. 2 štvrtý pododsek

                  Článok 5 ods. 3

                  Článok 5 ods. 3

                  Článok 6

                  Článok 6

                  Článok 7 ods. 1, 2 a 3

                  Článok 7 ods. 1, 2 a 3

                  Článok 7 ods. 4 prvá veta

                  Článok 7 ods. 4 prvý pododsek

                  Článok 7 ods. 4 druhá veta

                  Článok 7 ods. 4 druhý pododsek

                  Článok 7 ods. 4 tretia veta

                  Článok 7 ods. 4 tretí pododsek

                  Článok 7 ods. 5

                  Článok 7 ods. 5

                  Článok 8 ods. 1 písm. a)

                  Článok 8 ods. 1

                  Článok 8 ods. 1 písm. b)

                  Článok 8 ods. 2

                  Článok 8 ods. 2

                  Článok 8 ods. 3

                  Článok 8 ods. 3

                  Článok 8 ods. 4

                  Článok 9 ods. 1

                  Článok 9 ods. 1

                  Článok 9 ods. 2 úvodná veta

                  Článok 9 ods. 2 úvodná veta

                  Článok 9 ods. 2 prvá zarážka

                  Článok 9 ods. 2 písm. a)

                  Článok 9 ods. 2 druhá zarážka

                  Článok 9 ods. 2 písm. b)

                  Článok 9 ods. 2 tretia zarážka

                  Článok 9 ods. 2 písm. c)

                  Článok 9 ods. 2 štvrtá zarážka

                  Článok 9 ods. 2 písm. d)

                  Články 10 a 11

                  Články 10 a 11

                  Články 12, 13 a 14

                  Články 12, 13 a 14

                  Článok 15

                  Článok 15

                  Článok 16 prvá veta

                  Článok 16 prvý odsek

                  Článok 16 druhá veta

                  Článok 16 druhý odsek

                  Článok 17

                  —

                  Článok 18 ods. 1

                  Článok 17 ods. 1

                  Článok 18 ods. 2 prvý pododsek

                  Článok 17 ods. 2

                  Článok 18 ods. 2 druhý pododsek

                  —

                  Článok 18 ods. 3

                  —

                  Článok 19

                  Článok 18

                  Článok 20 ods. 1

                  —

                  Článok 20 ods. 2

                  Článok 19

                  —

                  Články 20 a 21

                  Článok 21

                  Článok 22

                  Príloha I

                  Príloha I

                  Body 1 a 1.1

                  Body 1 a 1.1

                  Bod 1.2 úvodná veta

                  Bod 1.2 úvodná veta

                  Bod 1.2 prvá zarážka

                  Bod 1.2 písm. a)

                  Bod 1.2 druhá zarážka

                  Bod 1.2 písm. b)

                  Bod 1.2 tretia zarážka

                  Bod 1.2 písm. c)

                  Bod 1.2 štvrtá zarážka

                  Bod 1.2 písm. d)

                  Bod 1.2 piata zarážka

                  Bod 1.2 písm. e)

                  Bod 1.3

                  Bod 1.3

                  Bod 1.3.1 úvodná veta

                  Bod 1.3.1 úvodná veta

                  Bod 1.3.1 prvá zarážka

                  Bod 1.3.1 písm. a)

                  Bod 1.3.1 druhá zarážka

                  Bod 1.3.1 písm. b)

                  Bod 1.3.1 tretia zarážka

                  Bod 1.3.1 písm. c)

                  Bod 1.3.1 štvrtá zarážka

                  Bod 1.3.1 písm. d)

                  Bod 1.3.2 až bod 5

                  Bod 1.3.2 až bod 5

                  Bod 5.2

                  Bod 5.1

                  Bod 5.3

                  Bod 5.2

                  Bod 5.4

                  Bod 5.3

                  Bod 6 až bod 6.4

                  Bod 6 až bod 6.4

                  Príloha II

                  Príloha II

                  —

                  Príloha III

                  —

                  Príloha IV


title: Council Directive 87/18/EEC of 18 December 1986 on the harmonization of laws, regulations and administrative provisions relating to the application of the principles of good laboratory practice and the verification of their applications for tests on chemical substances

text:
Avis juridique important

|

31987L0018

Official Journal L 015 , 17/01/1987 P. 0029 - 0030 Finnish special edition: Chapter 15 Volume 7 P. 0195  Swedish special edition: Chapter 15 Volume 7 P. 0195

SMERNICA RADYz 18. decembra 1986o aproximácii zákonov, iných právnych predpisov a správnych opatrení, ktorými sa upravuje uplatňovanie zásad správnej laboratórnej praxe a jej overovania pri testovaní chemických látok(87/18/EHS)RADA EURÓPSKYCH SPOLOČENSTIEV,vzhľadom na Zmluvu o založení Európskeho hospodárskeho spoločenstva, najmä jej článku 100,vzhľadom na návrh Komisie,vzhľadom na stanovisko Zhromaždenia(1),vzhľadom na stanovisko Hospodárskeho a sociálneho výboru(2),keďže smernica Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok(3), ktorá bola naposledy zmenená smernicou 84/449/EHS(4) vyžaduje, aby pri chemických látkach boli vykonané testy, aby bolo možné stanoviť ich potenciálne nebezpečenstvo pre človeka a životné prostredie;keďže smernica 75/318/EHS(5) v znení zmeny vykonanej smernicou 87/19/EHS(6) a smernica 81/852/EHS(7) v znení zmeny vykonanej smernicou 87/20/EHS(8) stanovuje, že neklinické testy na liečivách je nutné vykonávať v zhode so zásadami správnej laboratórnej praxe, platnými v spoločenstve pre chemické látky;keďže testovania aktívnych látok v pesticídoch sa vykonávajú v zhodes protokolmi uvedenými v smernici 67/548/EHS a z toho dôvodu v zhode so zásadami správnej laboratórnej praxe pre chemické látky;keďže metódy používané pre tieto testy sú uvedené v prílohe V smernice 67/548/EHS;keďže pri vykonávaní testov stanovených v smernici 67/548/EHS je nutné spĺňať zásady správnej laboratórnej praxe a tým zabezpečiť, aby výsledky boli zrovnateľné a mali vysokú kvalitu;keďže zámerom Komisie je predložiť Rade návrh na smernicu zameranú na overovanie zhody so zásadami správnej laboratórnej praxe;keďže zdroje poskytnuté na testovanie nesmú byť zbytočne premárnené opakovaním testov z dôvodu rozdielov v laboratórnej praxi medzi jednotlivými členskými štátmi;keďže Rada Organizácie pre hospodársku spoluprácu a rozvoj (OECD) prijala rozhodnutie z 12. mája 1981 o vzájomnom uznávaní údajov pre hodnotenie chemických výrobkov; pretože vydala odporučenie z 26. júla 1983 o vzájomnom uznávaní zhody so zásadami správnej laboratórnej praxe;keďže ochrana zvierat vyžaduje, aby bol počet pokusov vykonávaných na zvieratách obmedzený; keďže vzájomné uznávanie výsledkov testov, získaných pri použití štandardov a uznávaných metód, je základnou podmienkou na zníženie pokusov v tejto oblasti;keďže je nutné vypracovať postup, ktorý umožní rýchle prijatie zásad správnej laboratórnej praxe,PRIJALA TÚTO SMERNICU:Článok 11. Členské štáty podniknú všetky nevyhnutné opatrenia na zabezpečenie, aby laboratóriá, ktoré vykonávajú testovanie chemických látok podľa smernice 67/548/EHS, boli v zhode so zásadami správnej laboratórnej praxe, špecifikovanými v prílohe 2 k rozhodnutiu Rady OECD z 12. mája 1981 o vzájomnom uznávaní údajov z hodnotenia chemických prípravkov.2. Odsek 1 sa vzťahuje tiež na ostatné predpisy spoločenstva, ktoré stanovujú aplikáciu zásad správnej laboratórnej praxe pri testovaní chemických prípravkov na účel vyhodnotenia ich bezpečnosti pre človeka alebo pre životné prostredie.Článok 2Pri odosielaní výsledkov musí laboratórium uvedené v článku 1 certifikovať, že testy boli vykonané v zhode so zásadami správnej laboratórnej praxe, uvedenými v tomto článku.Článok 31. Členské štáty prijmú opatrenia, nevyhnutné na overovanie zhody so zásadami správnej laboratórnej praxe. Tieto opatrenia obsahujú najmä inšpekcie a kontroly skúšok podľa odporučení OECD pre túto oblasť.2. Členské štáty oznámia Komisii názov alebo názvy úradu alebo úradov zodpovedných za overovanie zhody so zásadami správnej laboratórnej praxe, ako je uvedené v odseku 1. Komisia o tom informuje ostatné členské štáty.Článok 4Úpravy zásad správnej laboratórnej praxe uvedené v článku 1, možno vykonať podľa postupu uvedeného v článku 21 smernice 67/548/EHS.Článok 51. Pokiaľ predpisy spoločenstva vyžadujú používanie zásad správnej laboratórnej praxe pre testovanie chemických výrobkov po nadobudnutí účinnosti tejto smernice, nemôžu členské štáty zakázať, obmedziť alebo brániť uvedenie chemických látok na trh z dôvodu zásad správnej laboratórnej praxe, ak zásady používané v dotyčných laboratóriách sú v zhode so zásadami uvedenými v článku 1.2. Pokiaľ však členský štát na základe detailných dôkazov preukáže, že i keď bola chemická látka hodnotená podľa požiadaviek tejto smernice, pokiaľ ide o používanie zásad správnej laboratórnej praxe a overovanie ich aplikácie pri testovaní chemických látok, predstavuje táto chemická látka nebezpečenstvo pre človeka a životné prostredie, môže členský štát túto látku na svojom území dočasne zakázať alebo ju podrobiť zvláštnym trhovým podmienkam. Okamžite o tom informuje Komisiu a ostatné členské štáty a uvedie dôvody svojho rozhodnutia.Komisia po porade s dotyčnými členskými štátmi vydá do šiestich týždňov stanovisko a okamžite prijme príslušné opatrenia.Ak Komisia predpokladá, že je nevyhnutná technická úprava tejto smernice, vykoná tieto úpravy Komisia alebo Rada postupom uvedeným v článku 4. V tomto prípade členské štáty, ktoré prijali ochranné opatrenia, ich môžu ponechať platnými až do doby nadobudnutia platnosti týchto úprav.Článok 6Členské štáty prijmú zákony, iné právne predpisy a správne opatrenia nevyhnutné na splnenie tejto smernice, najneskôr do 30. júna 1988. Okamžite o tom informujú Komisiu.Článok 7Táto smernica je určená členským štátom.V Bruseli 18. decembra 1986Za KomisiupredsedaM. JOPLING(1) Ú. v. ES C 120, 20.5.1986, s. 177.(2) Ú. v. ES C 354, 31.12.1985, s. 5.(3) Ú. v. ES 196, 16.8.1967, s. 1.(4) Ú. v. ES L 251, 19.9.1984, s. 1.(5) Ú. v. ES L 147, 9.6.1975, s. 1.(6) Pozri s. 31 tohto úradného vestníka.(7) Ú. v. ES L 317, 6.11.1981, s. 16.(8) Pozri s. 34 tohto úradného vestníka.


title: Smernica Európskeho parlamentu a Rady 2006/114/ES z 12. decembra 2006 o klamlivej a porovnávacej reklame (kodifikované znenie)   (Text s významom pre EHP)

text:
               27.12.2006

               SK

               Úradný vestník Európskej únie

               L 376/21

      SMERNICA EURÓPSKEHO PARLAMENTU A RADY 2006/114/ES

   z 12. decembra 2006
   o klamlivej a porovnávacej reklame
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 84/450/EHS z 10. septembra 1984 o klamlivej a porovnávacej reklame (3) bola podstatným spôsobom opakovane zmenená a doplnená (4). V záujme jasnosti a prehľadnosti by sa mala táto smernica kodifikovať.

               (2)

               Právne predpisy proti klamlivej reklame platné v členských štátoch sa veľmi odlišujú. Keďže reklama presahuje hranice jednotlivých členských štátov, má priamy vplyv na plynulé fungovanie vnútorného trhu.

               (3)

               Klamlivá a nepovolená porovnávacia reklama môže viesť k narušeniu hospodárskej súťaže v rámci vnútorného trhu.

               (4)

               Reklama ovplyvňuje hospodárske záujmy spotrebiteľov a obchodníkov bez ohľadu na to, či vedie k uzavretiu zmluvy alebo nie.

               (5)

               Rozdiely v právnych predpisoch členských štátov v úprave klamlivej obchodnej reklamy bránia vedeniu reklamných kampaní mimo územia štátu, a tým ovplyvňujú voľný pohyb tovaru a poskytovanie služieb.

               (6)

               Dokončenie tvorby vnútorného trhu znamená široký výber. Keďže spotrebitelia a obchodníci môžu a musia využívať vnútorný trh čo najlepšie a reklama je veľmi dôležitým prostriedkom na vytvorenie skutočných odbytísk všetkých tovarov a služieb v rámci celého Spoločenstva, základné ustanovenia upravujúce formu a obsah porovnávacej reklamy by mali byť jednotné a podmienky používania porovnávacej reklamy v členských štátoch by mali byť harmonizované. Ak budú tieto podmienky splnené, pomôže to objektívne demonštrovať podstatu rôznych porovnateľných produktov. Porovnávacia reklama môže taktiež stimulovať hospodársku súťaž medzi dodávateľmi tovarov a služieb v prospech spotrebiteľov.

               (7)

               Mali by sa ustanoviť minimálne a objektívne kritériá, na základe ktorých sa posúdi, či je reklama klamlivá.

               (8)

               Porovnávacia reklama, keď porovnáva podstatné, dôležité, overiteľné a reprezentatívne vlastnosti a nie je klamlivá, môže byť legitímnym prostriedkom informovania spotrebiteľov o ich výhodách. Je žiaduce poskytnúť základnú koncepciu porovnávacej reklamy, ktorá by pokrývala všetky spôsoby porovnávacej reklamy.

               (9)

               Mali by sa ustanoviť podmienky povolenej porovnávacej reklamy, čo sa týka porovnávania, s cieľom stanoviť, ktoré praktiky týkajúce sa porovnávacej reklamy môžu narušovať hospodársku súťaž, poškodiť súťažiteľov a mať nepriaznivý vplyv na výber spotrebiteľa. Takéto podmienky povolenej reklamy by mali obsahovať kritériá objektívneho porovnávania vlastností tovarov a služieb.

               (10)

               Medzinárodné dohovory o autorských právach, ako aj vnútroštátne ustanovenia o zmluvnej a nezmluvnej zodpovednosti by sa mali uplatňovať v prípadoch, kedy sa porovnávacia reklama odvoláva na výsledky porovnávacích testov vykonaných tretími stranami alebo sú tieto výsledky v reklame reprodukované.

               (11)

               Podmienky porovnávacej reklamy by mali byť kumulatívne a rešpektované v celom svojom rozsahu. V súlade so zmluvou by sa výber foriem a metód vykonávania týchto podmienok mal ponechať na členské štáty, pokiaľ takéto formy a metódy nie sú touto smernicou ustanovené.

               (12)

               Tieto podmienky by mali zohľadňovať najmä ustanovenia vyplývajúce z nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (5), a najmä z jeho článku 13, a ďalších ustanovení Spoločenstva prijatých v poľnohospodárskej oblasti.

               (13)

               Článok 5 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (6) priznáva výhradné práva vlastníkom registrovanej ochrannej známky, vrátane práva predchádzať tomu, aby tretie strany používali pri obchodovaní značky, ktoré sú identické alebo podobné ochrannej známke v súvislosti s identickým tovarom alebo službami alebo prípadne aj s iným tovarom.

               (14)

               Na dosiahnutie toho, aby bola porovnávacia reklama účinná, by však mohlo byť nevyhnutné identifikovať tovary alebo služby súťažiteľa, odvolávajúc sa na ochrannú známku alebo obchodné meno, ktorých je zmienený súťažiteľ vlastníkom.

               (15)

               Takéto použitie ochrannej známky, obchodného mena alebo iných rozlišujúcich znakov inej osoby nepredstavuje porušenie tohto výhradného práva v prípadoch, keď spĺňa podmienky ustanovené touto smernicou, s cieľom výlučne rozlišovať medzi nimi, a teda upozorňovať na rozdiely objektívne.

               (16)

               Osoby alebo organizácie, o ktorých vnútroštátne právo predpokladá, že majú oprávnený záujem v danej veci, by mali mať možnosť začať konanie proti klamlivej a nepovolenej porovnávacej reklame na súde alebo pred správnym orgánom, ktorý má právomoc rozhodovať o sťažnostiach alebo začať príslušné súdne konanie.

               (17)

               Súdy alebo správne orgány by mali mať právomoc umožňujúcu im nariadiť alebo dosiahnuť zastavenie klamlivej a nepovolenej porovnávacej reklamy. V určitých prípadoch môže byť žiaduce zakázať klamlivú a nepovolenú porovnávaciu reklamu ešte pred jej zverejnením. Uvedené však rozhodne neznamená, že členské štáty sú povinné zaviesť pravidlá, ktoré predpokladajú systematickú predbežnú kontrolu reklamy.

               (18)

               Dobrovoľná kontrola, ktorú vykonávajú samosprávne orgány s cieľom odstrániť klamlivú alebo nepovolenú porovnávaciu reklamu môže predísť správnemu alebo súdnemu konaniu, a mala by teda byť podporovaná.

               (19)

               Hoci dôkazné bremeno sa určuje podľa vnútroštátneho práva, je vhodné umožniť súdom a správnym orgánom vyžadovať od obchodníkov predloženie dôkazu o správnosti ich skutkových tvrdení.

               (20)

               Regulovanie porovnávacej reklamy je nevyhnutné pre plynulé fungovanie vnútorného trhu. Je preto potrebný zásah na úrovni Spoločenstva. Prijatie smernice je primeraným nástrojom, pretože ustanovuje jednotné všeobecné princípy, umožňujúc pritom členským štátom vybrať si formu a primeraný spôsob na dosiahnutie týchto cieľov. Je to v súlade so zásadou subsidiarity.

               (21)

               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe I časť B,

         PRIJALI TÚTO SMERNICU:
   Článok 1
   Účelom tejto smernice je chrániť obchodníkov proti klamlivej reklame a jej nekalým následkom a ustanoviť podmienky, za ktorých je porovnávacia reklama povolená.
   Článok 2
   Na účely tejto smernice sa pod:

               a)

               „reklamou“ rozumie akékoľvek predvedenie súvisiace s obchodom, podnikaním, remeslom alebo povolaním, ktorého cieľom je podpora odbytu tovaru alebo služieb, vrátane nehnuteľností, práv a záväzkov;

               b)

               „klamlivou reklamou“ rozumie akákoľvek reklama, ktorá akýmkoľvek spôsobom, vrátane predvedenia, zavádza alebo pravdepodobne môže zavádzať osoby, ktorým je určená alebo ktoré zasiahne, a ktorá pre svoj klamlivý charakter pravdepodobne ovplyvní ich hospodárske správanie, alebo ktorá z týchto dôvodov poškodí alebo môže poškodiť iného súťažiteľa;

               c)

               „porovnávacou reklamou“ rozumie akákoľvek reklama, ktorá priamo alebo nepriamo identifikuje súťažiteľa alebo tovary alebo služby ponúkané súťažiteľom;

               d)

               „obchodníkom“ rozumie akákoľvek fyzická alebo právnická osoba, ktorá koná na účely spadajúce do rámca jej obchodnej, remeselnej a podnikateľskej činnosti alebo povolania, a ktokoľvek, kto koná v mene alebo v zastúpení obchodníka;

               e)

               „tvorcom kódexu“ rozumie akýkoľvek subjekt, vrátane obchodníka alebo skupiny obchodníkov, ktorý je zodpovedný za vytvorenie a revíziu kódexu správania a/alebo za sledovanie dodržiavania tohto kódexu tými, ktorí sa zaviazali ho dodržiavať.

         Článok 3
   Pri posudzovaní, či je reklama klamlivá, je nevyhnutné vziať do úvahy všetky jej črty, najmä v nej obsiahnuté informácie týkajúce sa:

               a)

               vlastností tovaru alebo služieb, ako je ich dostupnosť, charakter, vyhotovenie, zloženie, výrobný postup a dátum výroby alebo dodávky, vhodnosť na účel použitia, možnosti použitia, množstvo, špecifikácia, krajina pôvodu alebo výroby alebo očakávané výsledky použitia, alebo výsledky a podstatné časti skúšok alebo previerok vykonaných na tovare alebo službách;

               b)

               ceny alebo spôsobu, akým je vypočítaná cena, a podmienok, za ktorých sa tovar dodáva alebo poskytujú služby;

               c)

               podstaty, charakteristických čŕt a práv zadávateľa reklamy, ako je jeho totožnosť a majetok, kvalifikácia a práva priemyselného vlastníctva, práva na obchodovanie a práva duševného vlastníctva alebo jeho ocenenia a vyznamenania.

         Článok 4
   Porovnávacia reklama, pokiaľ ide o porovnávanie, je povolená, ak sú splnené tieto podmienky:

               a)

               nie je klamlivá v zmysle článkov 2 písm. b), 3 a 8 ods. 1 tejto smernice alebo článkov 6 a 7 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu (smernica o nekalých obchodných praktikách) (7);

               b)

               porovnáva tovary alebo služby, ktoré uspokojujú rovnaké potreby alebo sú určené na ten istý účel;

               c)

               objektívne porovnáva jednu alebo viac podstatných, dôležitých, overiteľných a reprezentatívnych vlastností týchto tovarov a služieb, ktoré môžu zahŕňať cenu;

               d)

               nediskredituje ani neočierňuje ochranné známky, obchodné mená, ďalšie rozlišujúce znaky, tovary, služby, činnosti alebo okolnosti súťažiteľa;

               e)

               pre produkty s označením pôvodu sa vzťahuje v každom prípade na produkty s rovnakým označením;

               f)

               nevyužíva nečestnú výhodu dobrého mena ochrannej známky, obchodného mena alebo iných rozlišujúcich znakov súťažiteľa alebo označenie pôvodu konkurenčných produktov;

               g)

               nepredstavuje tovary alebo služby ako imitácie alebo kópie tovarov alebo služieb označených chránenou ochrannou známkou alebo obchodným menom;

               h)

               nevyvoláva zámenu medzi obchodníkmi, medzi zadávateľom reklamy a súťažiteľom alebo medzi ochrannými známkami, obchodnými menami, inými rozlišujúcimi znakmi, tovarmi alebo službami zadávateľa reklamy a súťažiteľa.

         Článok 5
   1.   Členské štáty zabezpečia existenciu primeraných a účinných prostriedkov na boj proti klamlivej reklame a vynútenie dodržiavania ustanovení o porovnávacej reklame v záujme obchodníkov a súťažiteľov.
   Tieto prostriedky zahŕňajú právne ustanovenia, ktoré umožnia osobám alebo organizáciám, ktoré majú na základe vnútroštátnych právnych predpisov oprávnený záujem na boji proti klamlivej reklame alebo regulovaní porovnávacej reklamy:

               a)

               podať súdnu žalobu proti takejto reklame;
               alebo

               b)

               napadnúť takúto reklamu pred správnym orgánom, ktorý je príslušný rozhodovať o sťažnostiach alebo dať podnet na začatie príslušného súdneho konania.

         2.   Je na každom členskom štáte, aby rozhodol o tom, ktorá z možností uvedených v odseku 1 druhý pododsek bude k dispozícií, a či budú súdy alebo správne orgány oprávnené požadovať, aby boli najprv vyčerpané iné dostupné prostriedky na vybavovanie sťažností, vrátane prostriedkov uvedených v článku 6.
   Je na každom členskom štáte, aby rozhodol:

               a)

               či možno tieto právne prostriedky použiť osobitne alebo spoločne proti viacerým obchodníkom z toho istého hospodárskeho odvetvia;
               a

               b)

               či možno tieto právne prostriedky použiť proti tvorcovi kódexu, pokiaľ príslušný kódex podporuje nedodržiavanie právnych požiadaviek.

         3.   Na základe ustanovení uvedených v odsekoch 1 a 2 prenesú členské štáty na súdy alebo správne orgány právomoci, ktoré ich v nevyhnutných prípadoch so zreteľom na všetky dotknuté záujmy, a najmä verejný záujem, splnomocňujú:

               a)

               nariadiť zastavenie, alebo začať súdne konanie príslušné pre nariadenie zastavenia klamlivej reklamy alebo nepovolenej porovnávacej reklamy;
               alebo

               b)

               ak klamlivá reklama alebo nepovolená porovnávacia reklama ešte nebola uverejnená, ale jej uverejnenie je plánované v blízkej budúcnosti, nariadiť zákaz, alebo začať súdne konanie príslušné pre nariadenie zákazu jej uverejnenia.

         Prvý pododsek sa uplatní aj vtedy, keď neexistujú dôkazy preukazujúce skutočnú stratu či škodu alebo úmysel či nedbanlivosť na strane zadávateľa reklamy.
   Členské štáty stanovia, že opatrenia uvedené v prvom pododseku môžu byť prijaté v skrátenom konaní buď ako predbežné opatrenia alebo konečné opatrenia, podľa uváženia členského štátu.
   4.   Členské štáty môžu preniesť na súdy alebo správne orgány právomoci umožňujúce im, vzhľadom na odstránenie trvajúcich účinkov klamlivej reklamy alebo nepovolenej porovnávacej reklamy, ktorej zastavenie bolo nariadené právoplatným rozhodnutím:

               a)

               vyžadovať zverejnenie tohto rozhodnutia v plnom alebo skrátenom znení a vo forme, ktorú považujú za vhodnú;

               b)

               vyžadovať okrem toho zverejnenie opravného vyhlásenia.

         5.   Správne orgány uvedené v ods. 1 druhý pododsek písm. b) musia:

               a)

               byť zložené tak, aby nevznikali pochybnosti o ich nestrannosti;

               b)

               mať pri rozhodovaní o sťažnostiach dostatočné právomoci na to, aby mohli účinne kontrolovať a presadzovať dodržiavanie svojich rozhodnutí;

               c)

               spravidla svoje rozhodnutia odôvodňovať.

         6.   Ak sú právomoci uvedené v odsekoch 3 a 4 vykonávané výhradne správnym orgánom, musí byť jeho rozhodnutie vždy odôvodnené. V tomto prípade treba prijať ustanovenia na postupy, ktorých prostredníctvom sa predmetom súdneho preskúmania môže stať nesprávny alebo nevhodný výkon právomocí správnym orgánom alebo nesprávne či nevhodné zanedbanie výkonu uvedených právomocí.
   Článok 6
   Táto smernica nevylučuje dobrovoľnú kontrolu klamlivej alebo porovnávacej reklamy vykonávanú samosprávnymi orgánmi, na ktoré sa môžu obrátiť osoby a organizácie uvedené v článku 5 ods. 1 druhý pododsek pod podmienkou, že konania nimi vedené plnia doplnkovú funkciu vo vzťahu k súdnym alebo správnym konaniam uvedeným v uvedenom článku, ktorú môžu členské štáty podporovať.
   Článok 7
   Členské štáty prenesú na súdy alebo správne orgány právomoci, ktoré ich v občianskom súdnom konaní alebo správnom konaní v zmysle článku 5 splnomocňujú:

               a)

               požadovať od zadávateľa reklamy predloženie dôkazov týkajúcich sa správnosti skutkových tvrdení použitých v reklame, ak sa pri zohľadnení oprávnených záujmov zadávateľa reklamy a ktoréhokoľvek iného účastníka konania javí byť takáto požiadavka primeranou na základe okolností jednotlivého prípadu a v prípade porovnávacej reklamy požadovať od zadávateľa reklamy, aby takýto dôkaz predložil v krátkom časovom období;
               a

               b)

               považovať skutkové tvrdenia za nesprávne, ak sa dôkaz v súlade s písmenom a) neposkytne alebo ho súd alebo správny orgán považuje za nedostatočný.

         Článok 8
   1.   Táto smernica nebráni členským štátom, aby si zachovali alebo prijali ustanovenia s cieľom zabezpečiť rozsiahlejšiu ochranu obchodníkov a súťažiteľov, pokiaľ ide o klamlivú reklamu.
   Prvý pododsek sa nevzťahuje na porovnávaciu reklamu, pokiaľ ide o porovnávanie.
   2.   Ustanovenia tejto smernice sa uplatňujú bez toho, aby boli dotknuté ustanovenia Spoločenstva o reklame na určité produkty a/alebo služby alebo obmedzenia alebo zákazy reklamy v určitom médiu.
   3.   Ustanovenia tejto smernice týkajúce sa porovnávacej reklamy nezaväzujú členské štáty, ktoré si v súlade s ustanoveniami zmluvy ponechali alebo zaviedli zákazy reklamy určitých tovarov alebo služieb, či už uložených priamo alebo prostredníctvom orgánu alebo organizácie zodpovednej, podľa právnych predpisov členských štátov, za regulovanie obchodnej, priemyselnej, remeselnej alebo odbornej činnosti, povoliť porovnávaciu reklamu týkajúcu sa týchto tovarov alebo služieb. V prípadoch, kde sa zákazy vzťahujú len na určité médium, táto smernica sa vzťahuje len na médiá, na ktoré sa zákaz nevzťahuje.
   4.   Nič v tejto smernici nebráni členským štátom, aby si ponechali alebo zaviedli, v súlade s ustanoveniami zmluvy, zákazy alebo obmedzenia na používanie porovnávaní v reklame na odborné služby, bez ohľadu na to, či sú uložené priamo alebo prostredníctvom orgánu alebo organizácie zodpovednej, podľa právnych predpisov členských štátov, za regulovanie výkonu odborných činností.
   Článok 9
   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 10
   Smernica 84/450/EHS sa týmto zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe I časť B.
   Odkazy na zrušenú smernicu sa považujú za odkazy na túto smernicu a mali by znieť v súlade s tabuľkou zhody uvedenou v prílohe II.
   Článok 11
   Táto smernica nadobúda účinnosť 12. decembra 2007.
   Článok 12
   Táto smernica je určená členským štátom.

      V Štrasburgu, 12. decembra 2006.

            Za Európsky parlament

            predseda

         J. BORRELL FONTELLES

            Za Radu

            predseda

         M. PEKKARINEN

      (1)  Stanovisko z 26. októbra 2006 (zatiaľ neuverejnené v úradnom vestníku).

      (2)  Stanovisko Európskeho parlamentu z 12. októbra 2006 (zatiaľ neuverejnené v úradnom vestníku) a rozhodnutie Rady z 30. novembra 2006.

      (3)  Ú. v. ES L 250, 19.9.1984, s. 17. Smernica naposledy zmenená a doplnená smernicou Európskeho parlamentu a Rady 2005/29/ES (Ú. v. EÚ L 149, 11.6.2005, s. 22).

      (4)  Pozri prílohu I, časť A.

      (5)  Ú. v. EÚ L 93, 31.3.2006, s. 12.

      (6)  Ú. v. ES L 40, 11.2.1989, s. 1. Smernica zmenená a doplnená rozhodnutím 92/10/EHS (Ú. v. ES L 6, 11.1.1992, s. 35).

      (7)  Ú. v. EÚ L 149, 11.6.2005, s. 22.

      PRÍLOHA I
      ČASŤ A
      Zrušená smernica v znení neskorších zmien a doplnení

                  Smernica Rady 84/450/EHS
                  (Ú. v. ES L 250, 19.9.1984, s. 17)

                  Smernica Európskeho parlamentu a Rady 97/55/ES
                  (Ú. v. ES L 290, 23.10.1997, s. 18)

                  Smernica Európskeho parlamentu a Rady 2005/29/ES
                  (Ú. v. EÚ L 149, 11.6.2005, s. 22)

                  iba článok 14

            ČASŤ B
      Zoznam lehôt na transpozíciu do vnútroštátneho práva a uplatňovanie

         (v zmysle článku 10)

                  smernica

                  lehota na transpozíciu

                  dátum uplatňovania

                  84/450/EHS

                  1. október 1986

                  —

                  97/55/ES

                  23. apríl 2000

                  —

                  2005/29/ES

                  12. jún 2007

                  12. december 2007

      PRÍLOHA II
      TABUľKA ZHODY

                  smernica 84/450/EHS

                  táto smernica

                  článok 1

                  článok 1

                  článok 2 úvodná veta

                  článok 2 úvodná veta

                  článok 2 bod 1

                  článok 2 písm. a)

                  článok 2 bod 2

                  článok 2 písm. b)

                  článok 2 bod 2a

                  článok 2 písm. c)

                  článok 2 bod 3

                  článok 2 písm. d)

                  článok 2 bod 4

                  článok 2 písm. e)

                  článok 3

                  článok 3

                  článok 3a ods. 1

                  článok 4

                  článok 4 ods. 1 prvý pododsek prvá veta

                  článok 5 ods. 1 prvý pododsek

                  článok 4 ods. 1 prvý pododsek druhá veta

                  článok 5 ods. 1 druhý pododsek

                  článok 4 ods. 1 druhý pododsek

                  článok 5 ods. 2 prvý pododsek

                  článok 4 ods. 1 tretí pododsek

                  článok 5 ods. 2 druhý pododsek

                  článok 4 ods. 2 prvý pododsek úvodná veta

                  článok 5 ods. 3 prvý pododsek úvodná veta

                  článok 4 ods. 2 prvý pododsek prvá zarážka

                  článok 5 ods. 3 prvý pododsek písm. a)

                  článok 4 ods. 2 prvý pododsek druhá zarážka

                  článok 5 ods. 3 prvý pododsek písm. b)

                  článok 4 ods. 2 prvý pododsek posledná veta

                  článok 5 ods. 3 druhý pododsek

                  článok 4 ods. 2 druhý pododsek úvodná veta

                  článok 5 ods. 3 tretí pododsek

                  článok 4 ods. 2 druhý pododsek prvá zarážka

                  článok 5 ods. 3 tretí pododsek

                  článok 4 ods. 2 druhý pododsek druhá zarážka

                  článok 5 ods. 3 tretí pododsek

                  článok 4 ods. 2 druhý pododsek posledná veta

                  článok 5 ods. 3 tretí pododsek

                  článok 4 ods. 2 tretí pododsek úvodná veta

                  článok 5 ods. 4 úvodná veta

                  článok 4 ods. 2 tretí pododsek prvá zarážka

                  článok 5 ods. 4 písm. a)

                  článok 4 ods. 2 tretí pododsek druhá zarážka

                  článok 5 ods. 4 písm. b)

                  článok 4 ods. 3 prvý pododsek

                  článok 5 ods. 5

                  článok 4 ods. 3 druhý pododsek

                  článok 5 ods. 6

                  článok 5

                  článok 6

                  článok 6

                  článok 7

                  článok 7 ods. 1

                  článok 8 ods. 1 prvý pododsek

                  článok 7 ods. 2

                  článok 8 ods. 1 druhý pododsek

                  článok 7 ods. 3

                  článok 8 ods. 2

                  článok 7 ods. 4

                  článok 8 ods. 3

                  článok 7 ods. 5

                  článok 8 ods. 4

                  článok 8 prvý pododsek

                  —

                  článok 8 druhý pododsek

                  článok 9

                  —

                  článok 10

                  —

                  článok 11

                  článok 9

                  článok 12

                  —

                  príloha I

                  —

                  príloha II


title: Smernica Rady z 26. septembra 1983 o limitných hodnotách a kvalitatívnych cieľoch pre vypúšťanie kadmia

text:
Dôležité právne oznámenie

|

31983L0513

Úradný vestník L 291 , 24/10/1983 S. 0001 - 0008 Španielske špeciálne vydanie: Kapitola 15 Zväzok 4 S. 0131  Portugalské špeciálne vydanie Kapitola 15 Zväzok 4 S. 0131  Fínske špeciálne vydanie: Kapitola 15 Zväzok 4 S. 0140  Švédske špeciálne vydanie: Kapitola 15 Zväzok 4 S. 0140

		Smernica Radyz 26. septembra 1983o limitných hodnotách a kvalitatívnych cieľoch pre vypúšťanie kadmia(83/513/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej články 100 a 235,so zreteľom na smernicu 76/464/EHS zo 4. mája 1976 o znečistení spôsobenom určitými nebezpečnými látkami vypúšťanými do vodného prostredia spoločenstva [1], a najmä na jej články 6 a 12,so zreteľom na návrh Komisie [2],so zreteľom na stanovisko Zhromaždenia [3],so zreteľom na stanovisko Hospodárskeho a sociálneho výboru [4],keďže s cieľom chrániť vodné prostredie spoločenstva pred znečistením určitými nebezpečnými látkami článok 3 smernice 76/464/EHS zavádza systém povolení stanovujúcich emisné normy pre vypúšťanie látok uvedených v zozname I v jej prílohe; keďže článok 6 uvedenej smernice stanovuje limitné hodnoty, musia byť stanovené emisné normy, ako aj kvalitatívne ciele pre vodné prostredie ovplyvnené vypúšťaním takýchto látok;keďže kadmium a jeho zlúčeniny sú zahrnuté do zoznamu I;keďže sa požaduje, aby členské štáty uplatňovali limitné hodnoty okrem prípadov, keď smú použiť kvalitatívne ciele;keďže znečistenie spôsobené vypúšťaním kadmia do vody je zapríčinené značnou časťou priemyslu, je nevyhnutné stanoviť limitné hodnoty podľa príslušného druhu priemyselného odvetvia a tiež stanoviť kvalitatívne ciele pre vodné prostredie, do ktorého tieto priemyselné odvetvia kadmium vypúšťajú;keďže v súčasnosti nie je možné stanoviť limitné hodnoty pre vypúšťanie odpadových vôd vznikajúcich pri výrobe kyseliny fosforečnej a fosforečných hnojív z horniny obsahujúcej fosfáty;keďže účelom kvalitatívnych cieľov musí byť odstránenie znečistenia rôznych zložiek vodného prostredia kadmiom, ktoré by mohli byť ovplyvnené vypúšťaním kadmia;keďže kvalitatívne ciele musia byť stanovené výlučne na tento účel, a nie so zámerom ochrany spotrebiteľa alebo predaja výrobkov;keďže by mal byť stanovený postup monitorovania umožňujúci členským štátom demonštrovať ich súlad s kvalitatívnymi cieľmi;keďže by členské štáty mali prijať právny predpis umožňujúci monitorovanie vodného prostredia ovplyvneného vypúšťaním kadmia s ohľadom na efektívne vykonávanie tejto smernice; keďže článok 6 smernice 76/464/EHS nezakladá oprávnenie zaviesť takéto monitorovanie; keďže členské štáty ani zmluva neustanovujú zvláštne opatrenia na tento účel, malo by sa preto odvolať na jej článok 235;keďže je dôležité, aby Komisia zaslala Rade každých 5 rokov porovnávacie vyhodnotenie vykonávania tejto smernice v členských štátoch;keďže podzemná voda podlieha smernici 80/68/EHS [5], a preto je vylúčená z pôsobnosti tejto smernice;keďže je miera spriemyselnenia v Grónsku veľmi malá z dôvodu celkovej situácie na ostrove, a hlavne z dôvodu jeho veľmi riedkeho osídlenia, z dôvodu jeho značnej plochy a jeho zvláštnych zemepisných podmienok; keďže sa táto smernica preto na Grónsko nevzťahuje,PRIJALA TÚTO SMERNICU:Článok 11. Táto smernica:- stanovuje podľa článku 6 ods. 1 smernice 76/464/EHS limitné hodnoty pre emisné normy pre kadmium vo vypúšťaných odpadových vodách z priemyselných podnikov definovaných v článku 2 písm. e) tejto smernice,- stanovuje podľa článku 6 ods. 2 smernice 76/464/EHS kvalitatívne ciele pre kadmium vo vodnom prostredí,- stanovuje podľa článku 6 ods. 4 smernice 76/464/EHS termíny splnenia podmienok určených v povolení udelenom príslušnými orgánmi členských štátov vzhľadom na existujúce vypúšťanie,- stanovuje podľa článku 12 ods. 1 smernice 76/464/EHS referenčné metódy merania, umožňujúce zistiť koncentrácie kadmia vo vypúšťaných odpadových vodách, ako aj vo vodnom prostredí,- stanovuje podľa článku 6 ods. 3 smernice 76/464/EHS postup monitorovania,- žiada členské štáty o vzájomnú spoluprácu s ostatnými v prípadoch vypúšťania ovplyvňujúceho vody viac ako jedného členského štátu.2. Táto smernica sa vzťahuje na vody uvedené v článku 1 smernice 76/464/EHS okrem podzemnej vody.Článok 2Na účely tejto smernicea) "kadmium" znamená:- chemický prvok kadmium,- kadmium obsiahnuté v ktorejkoľvek jeho zlúčenine;b) "limitné hodnoty" znamenajú limitné hodnoty uvedené v prílohe I;c) "kvalitatívny cieľ" znamená požiadavky uvedené v prílohe II;d) "nakladanie s kadmiom" znamená priemyselný proces zahŕňajúci výrobu alebo použitie kadmia alebo akýkoľvek iný priemyselný proces, v ktorom je prítomnosť kadmia nevyhnutná;e) "priemyselný podnik" znamená každý podnik, v ktorom sa spracúva alebo používa kadmium alebo akákoľvek látka obsahujúca kadmium;f) "existujúci podnik" znamená priemyselný podnik, ktorý je v prevádzke v čase oznámenia tejto smernice;g) "nový podnik" znamená:- priemyselný podnik, v ktorom začne prevádzka po oznámení tejto smernice,- existujúci priemyselný podnik, ktorého kapacita na výrobu alebo spracovanie a použitie kadmia sa po oznámení tejto smernice podstatne zvýšila.Článok 31. V prílohe I sú stanovené limitné hodnoty, termíny, v ktorých je potrebné s nimi dosiahnuť súlad a postup monitorovania vypú šťania.2. Limitné hodnoty sa spravidla použijú v bode, kde odpadové vody obsahujúce kadmium opúšťajú priemyselný podnik.Ak sú odpadové vody obsahujúce kadmium upravované mimo priemyselného podniku, v čističke odpadových vôd zameranej na odstránenie kadmia, príslušný členský štát môže povoliť použitie limitných hodnôt v bode, kde odpadové vody opúšťajú čističku odpadových vôd.3. Povolenia uvedené v článku 3 smernice 76/464/EHS musia obsahovať aspoň také prísne ustanovenia, ako sú uvedené v prílohe I k tejto smernici, okrem prípadov, ak členský štát dodržiava článok 6 ods. 3 smernice 76/464/EHS na základe príloh II a IV k tejto smernici.Povolenia sa musia každé 4 roky prehodnotiť.4. Bez toho, aby boli dotknuté povinnosti vyplývajúce z odsekov 1, 2 a 3 a ustanovení smernice 76/464/EHS, môžu členské štáty udeliť povolenia pre nové podniky iba v prípade, ak tieto podniky uplatňujú najlepšie dostupné technológie, ak je to nevyhnutné na odstránenie znečistenia v súlade s článkom 2 uvedenej smernice alebo na prevenciu prekážok hospodárskej súťaže.V prípade, že predpokladané opatrenia z technických dôvodov nezodpovedajú najlepším dostupným technológiám, príslušný členský štát bez ohľadu na to, akú metódu prijal, poskytne Komisii ešte pred udelením povolenia dôkazy na toto konanie.Komisia bezprostredne zašle tieto dôkazy ostatným členským štátom a zašle im čo najskôr správu uvádzajúcu jej stanovisko k výnimkám uvedeným v druhom pododseku. Ak je to potrebné, súčasne zašle Rade príslušné návrhy.5. V prílohe III (1) sú uvedené referenčné metódy analýzy na stanovenie prítomnosti kadmia. Iné metódy sa môžu použiť len vtedy, keď sú hranice detekcie, presnosť a správnosť týchto metód najmenej také priaznivé, ako sú pri metódach uvedených v prílohe III (1). Požadovaná presnosť merania prietoku odpadových vôd je daná v prílohe III (2).Článok 4Dotknuté členské štáty sú zodpovedné za monitorovanie vodného prostredia ovplyvneného vypúšťaním priemyselných odpadových vôd.V prípade, že vypúšťané odpadové vody ovplyvnia vody nachádzajúce sa vo viacerých členských štátoch, dotknuté členské štáty budú spolupracovať v rámci harmonizácie postupu monitorovania.Článok 51. Komisia vykoná porovnávacie posúdenie vykonávania tejto smernice v členských štátoch na základe informácií zaslaných v súlade s článkom 13 smernice 76/464/EHS na jej žiadosť, ktorú musí zaslať členskému štátu vždy v každom novom prípade. Príslušné informácie obsahujú:- podrobnosti povolenia stanovujúceho emisné normy pre vypúšťanie kadmia,- výsledky prehľadu vypúšťaného kadmia do vôd uvedených v článku 1 ods. 2,- výsledky meraní zo siete členského štátu, založenej s cieľom stanovenia koncentrácií kadmia.2. Komisia zašle Rade každý piaty rok a prvýkrát po štyroch rokoch od oznámenia tejto smernice porovnávacie posúdenie uvedené v odseku 1.3. V prípade zmeny vedeckých poznatkov týkajúcich sa najmä toxicity, odolnosti a akumulácie kadmia v živých organizmoch a sedimentoch alebo v prípade zlepšenia najlepších dostupných technológií zašle Komisia Rade príslušné návrhy s cieľom sprísnenia, ak je to potrebné, limitných hodnôt a kvalitatívnych cieľov alebo stanovenia nových limitných hodnôt a kvalitatívnych cieľov.Článok 61. Členské štáty uvedú do účinnosti nevyhnutné opatrenia potrebné na dosiahnutie súladu s touto smernicou do dvoch rokov po jej oznámení6. Bezodkladne o tom informujú Komisiu.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 7Táto smernica sa nevzťahuje na Grónsko.Článok 8Táto smernica je adresovaná členským štátom.V Bruseli 26. septembra 1983Za RadupredsedaC. Simitis[1] Ú. v. ES L 129, 18.5.1986, s. 23.[2] Ú. v. ES C 118, 21.5.1981, s. 3.[3] Ú. v. ES C 230, 10.9.1981, s. 22.[4] Ú. v. ES C 334 20.12.1982, s. 138.[5] Ú. v. ES L 20, 26.1.1980, s. 43.--------------------------------------------------PRÍLOHA ILimitné hodnoty, časové limity na dosiahnutie súladu s týmito hodnotami a postup monitorovania vypúšťania1. Limitné hodnoty a časové limityPriemyselné odvetvie | Jednotka merania | Hodnoty limitov, s ktorými je potrebné byť v súlade od |1. 1. 1986 | 1. 1. 1989 |1.ť ažba zinku, zošľachťovanie olova a zinku, priemysel kadmiových a neželezných kovov | miligramy kadmia na liter vypúšťaných odpadových vôd | 0,3 | 0,2 |2.výroba zlúčenín obsahujúcich kadmium | miligramy kadmia na liter vypúšťaných odpadových vôd | 0,5 | 0,2 |gramy vypúšťaného kadmia na kilogram spracovaného kadmia | 0,5 | |3.výroba pigmentov | miligramy kadmia na liter vypúšťaných odpadových vôd | 0,5 | 0,2 |gramy vypúšťaného kadmia na kilogram spracovaného kadmia | 0,3 | |4.výroba stabilizátorov | miligramy kadmia na liter vypúšťaných odpadových vôd | 0,5 | 0,2 |gramy vypúšťaného kadmia na kilogram spracovaného kadmia | 0,5 | |5.výroba primárnych a sekundárnych batérií | miligramy kadmia na liter vypúšťaných odpadových vôd | 0,5 | 0,2 |gramy vypúšťaného kadmia na kilogram spracovaného kadmia | 1,5 | |6.povrchová úprava kovov elektrolýzou | miligramy kadmia na liter vypúšťaných odpadových vôd | 0,5 | 0,2 |gramy vypúšťaného kadmia na kilogram spracovaného kadmia | 0,3 | |7.výroba kyseliny fosforečnej alebo fosfátových hnojív z horniny obsahujúcej fosfáty | | — | — |2. Vo vyššie uvedenej tabuľke sú uvedené limitné hodnoty vyjadrené ako koncentrácie, ktoré sa nesmú zásadne prekročiť, pre priemyselné odvetvia v riadkoch 2, 3, 4, 5 a 6. V žiadnom prípade však nesmú byť limitné hodnoty vyjadrené ako maximálne koncentrácie väčšie ako limitné hodnoty vyjadrené ako hmotnosť kadmia na tonu vyrobeného alebo spracovaného kadmia. Pretože však koncentrácia kadmia v odpadových vodách závisí od objemu tejto vody, ktorý je rôzny pre rôzne výrobné postupy a podniky, musia sa limitné hodnoty vyjadrené ako množstvo vypusteného kadmia vo vzťahu k množstvu spracovaného kadmia, uvedené v predchádzajúcej tabuľke, splniť v každom prípade.3. Priemerné denné limitné hodnoty sú dvojnásobné oproti mesačným limitným hodnotám uvedených v predchádzajúcej tabuľke.4. S cieľom kontroly, či je vypúšťanie odpadových vôd v súlade s emisnými normami stanovenými podľa tejto smernice, musí byť stanovený monitorovací postup.Tento postup musí umožniť odber a analýzu vzoriek, meranie množstva vypúšťaných odpadových vôd a množstvo vyrobeného alebo spracovaného kadmia.Ak nemožno stanoviť množstvo spracovaného kadmia, postup monitorovania môže vychádzať z množstva kadmia, ktoré môže byť použité z hľadiska výrobnej kapacity, pre ktorú bolo vydané povolenie.5. Odoberá sa reprezentatívna vzorka vypúšťaných odpadových vôd za obdobie 24 hodín. Množstvo kadmia vypusteného za mesiac sa vypočíta na základe denných množstiev vypusteného kadmia.Avšak v prípade, že priemyselný podnik nevypúšťa viac ako 10 kg kadmia za rok, môže sa stanoviť zjednodušený postup monitorovania. V prípade priemyselných podnikov sa môže na povrchovú úpravu elektrolýzou použiť zjednodušený monitorovací postup, iba ak je celkový objem elektrolytických nádrží menší ako 1,5 m3.--------------------------------------------------PRÍLOHA IIKvalitatívne cielePre tie členské štáty, ktoré uplatnia výnimku stanovenú článkom 6 ods. 3 smernice 76/464/EHS, musia byť emisné normy, ktoré členské štáty musia stanoviť a zabezpečiť ich uplatňovanie, stanovené podľa článku 5 tejto smernice tak, aby bol/i dosiahnutý/é v oblasti ovplyvnenej vypúšťaním kadmia príslušný/é kvalitatívny/e cieľ/e uvedený/é nižšie. Príslušný orgán určí osobitne a v každom prípade zvlášť ovplyvnenú oblasť a vyberie z kvalitatívnych cieľov uvedených v odseku 1 cieľ alebo ciele, ktoré považuje za vhodné, berúc ohľad na zamýšľané využitie ovplyvnenej oblasti a berúc do úvahy skutočnosť, že účelom tejto smernice je odstrániť každé znečistenie.1. Týmto sa stanovujú podľa článku 2 smernice 76/464/EHS nasledujúce kvalitatívne ciele [1], ktoré sa budú merať dostatočne blízko k bodu vypúšťania s cieľom eliminácie znečistenia v zmysle uvedenej smernice [2].1.1. Celková koncentrácia kadmia vo vnútrozemskej povrchovej vode ovplyvnenej vypúšťaním nesmie presiahnuť 5 μg/liter.1.2. Koncentrácia rozpusteného kadmia vo vodách ústí ovplyvnených vypúšťaním nesmie prekročiť 5 μg/liter.1.3. Koncentrácia rozpusteného kadmia v teritoriálnych vodách a vnútorných pobrežných vodách, iných, ako sú vody ústí, ovplyvnených vypúšťaním, nesmie prekročiť 2,5 μg/liter.1.4. V prípade, že sa voda používa na odber pitnej vody, musí byť obsah kadmia v súlade s požiadavkami smernice 75/440/EHS [3].2. Koncentrácie kadmia vo vnútrozemských povrchových vodách sa musia navyše zistiť pomocou národnej siete uvedenej v článku 5 tejto smernice a výsledky sa musia porovnať s nasledujúcimi koncentráciami [4]:2.1. V prípade vnútrozemskej povrchovej vody celková koncentrácia kadmia 1 μg/liter.2.2. V prípade vôd ústí koncentrácia rozpusteného kadmia 1 μg/liter.2.3. V prípade teritoriálnych vôd a vnútorných pobrežných vôd, iných, ako sú vody ústí, koncentrácia rozpusteného kadmia je 0,5 μg/liter.Ak sa tieto koncentrácie nedodržia ani v jednom bode národnej siete, Komisia musí byť o príčinách tohto stavu informovaná.3. Koncentrácia kadmia v sedimentoch a/alebo morských mäkkýšoch, ak je to možné, jedincov druhu Mytilus edulis, nesmie v čase výrazne vzrastať.4. Ak sa vzťahuje na oblasť viacero kvalitatívnych cieľov, kvalita vody musí byť postačujúca na splnenie každého z nich.[1] Koncentrácie kadmia uvedené v bodoch 1.1, 1.2 a 1.3 predstavujú minimálne požiadavky potrebné na ochranu života vo vode.[2] S výnimkou kvalitatívneho cieľa 1.4 sa všetky koncentrácie vzťahujú na aritmetický priemer výsledkov získaných za jeden rok.[3] Smernica 75/440/EHS sa týka požadovanej kvality povrchovej vody určenej na odber pitnej vody v členských štátoch (Ú. v. ES L 194, 25.7.1975, s. 26). Určuje povinnú hodnotu kadmia 5 μg/liter na základe 95 % odobratých vzoriek.[4] Definície týchto pojmov sú uvedené v smernici Rady 79/869/EHS z 9. októbra 1979 o metódach merania a frekvencii odoberania vzoriek a analýzy povrchových vôd určených na odber pitnej vody v členských štátoch (Ú. v. ES L 271, 29.10.1979, s. 44).--------------------------------------------------PRÍLOHA IIIReferenčné metódy merania1. Referenčná metóda analýzy použitá na určenie obsahu kadmia vo vode, sedimentoch a morských mäkkýšoch je atómová absorpčná spektrofotometria po príslušnej úprave vzorky.Hranice detekcie [1] musia byť také, aby sa mohla koncentrácia kadmia merať s presnosťou ± 30 % a odchýlkou ± 30 % pri nasledujúcich koncentráciách:- v prípade vypúšťania odpadových vôd je to jedna desatina maximálne dovolenej koncentrácie kadmia uvedenej v povolení,- v prípade povrchovej vody je to 0,1 μg/liter alebo jedna desatina koncentrácie kadmia uvedenej v kvalitatívnom cieli podľa toho, ktorá hodnota je väčšia,- v prípade mäkkýšov je to 0,1 mg/kg čerstvej hmotnosti,- v prípade sedimentov je to jedna desatina koncentrácie kadmia vo vzorke alebo 0,1 mg/kg sušiny po sušení pri teplote 105 až 110 °C do dosiahnutia konštantnej hmotnosti podľa toho, ktorá hodnota je väčšia.2. Meranie prietoku odpadových vôd sa musí vykonať s presnosťou ± 20 %.[1] Definície týchto pojmov sú uvedené v smernici Rady 79/869/EHS z 9. októbra 1979 o metódach merania a frekvencii odoberania vzoriek a analýzy povrchových vôd určených na odber pitnej vody v členských štátoch (Ú. v. ES L 271, 29.10.1979, s. 44).--------------------------------------------------PRÍLOHA IVPostup monitorovania kvalitatívnych cieľov1. Príslušný orgán špecifikuje pre každé povolenie vydané podľa tejto smernice obmedzenia, monitorovací postup a termíny s cieľom zabezpečenia súladu s príslušnými kvalitatívnymi cieľmi.2. V súlade s článkom 6 ods. 3 smernice 76/464/EHS zašlú členské štáty Komisii správu týkajúcu sa každého vybraného a uplatňovaného kvalitatívneho cieľa, obsahujúcu- miesto vypúšťania a spôsob rozptýlenia,- oblasť, pre ktorú je kvalitatívny cieľ platný,- umiestnenie miest odberu vzoriek,- frekvenciu odberov vzoriek,- metódy odberov a merania,- získané výsledky.3. Vzorky musia dostatočne reprezentovať kvalitu vodného prostredia oblasti ovplyvnenej vypúšťaním odpadových vôd a počet odberov musí byť dostatočný na to, aby zachytil zmeny vo vodnom prostredí, berúc ohľad na prirodzené zmeny vo vodnom režime.--------------------------------------------------